ЕВРАЗИЯ ӨКМӨТТӨР АРАЛЫК КЕҢЕШИ

ЧЕЧИМ
	2024-жылдын «13» декабры
	             № 4
	Москва шаары


Евразия экономикалык бирлигине мүчө мамлекеттер тарабынан өнөр жай тармактарындагы биргелешкен кооперациялык долбоорлорду тандоо жана аларды ишке ашырууда финансылык көмөк көрсөтүү жөнүндө жобого өзгөртүүлөрдү киргизүү тууралуу 

2014-жылдын 29-майындагы Евразия экономикалык бирлиги жөнүндө Келишимдин 92-беренесинин 9-пунктунун 1-пунктчасына жана Өнөр жай кызматташуусу жөнүндө протоколдун (аталган Келишимге № 27 тиркеме) 
3-пунктуна ылайык Евразия өкмөттөр аралык кеңеши чечти:
1. Евразия өкмөттөр аралык кеңешинин 2023-жылдын 
26-октябрындагы № 3 чечими менен бекитилген Евразия экономикалык бирлигине мүчө мамлекеттер тарабынан өнөр жай тармактарындагы биргелешкен кооперациялык долбоорлорду тандоо жана аларды ишке ашырууда финансылык көмөк көрсөтүү жөнүндө жобого тиркемеге ылайык өзгөртүүлөр киргизилсин.

2. Ушул Чечим расмий жарыяланган датадан тартып күчүнө кирет.

Евразия өкмөттөр аралык кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан


ТИРКЕМЕ

Евразия өкмөттөр аралык

кеңешинин 2024-жылдын

13-декабрындагы № 4 чечимине

Евразия экономикалык бирлигине мүчө мамлекеттер тарабынан өнөр жай тармактарындагы биргелешкен кооперациялык долбоорлорду тандоо жана аларды ишке ашырууда финансылык көмөк көрсөтүү жөнүндө жобого киргизилүүчү

ӨЗГӨРТҮҮЛӨР
1. 3-пункттун жыйырманчы абзацы «өнүктүрүү» деген сөздөн кийин «(ЕАӨБ), Орус-Кыргыз өнүктүрүү фонду (ОКӨФ)» деген сөздөр менен толукталсын.

2. 9-пунктта:

а) «к» пунктчасындагы «жана ЕАӨБ» деген сөздөр «, ЕАӨБ жана ОКӨФ» деген сөздөр менен алмаштырылсын;

б) «л» пунктчасындагы «Евразия өнүктүрүү банкы (мындан ары – ЕАӨБ) (эгерде кредиттик келишимдин тараптарынын бири ЕАӨБ болсо)» деген сөздөр «ЕАӨБ же ОКӨФ (эгерде кредиттик келишимдин тараптарынын бири ЕАӨБ же ОКӨФ болсо)» деген сөздөр менен алмаштырылсын.

3. 17-пункттун биринчи абзацынынын тексти боюнча «жана ЕАӨБ» жана «же ЕАӨБ» деген сөздөр»,«, ЕАӨБ же ОКӨФ» деген сөздөр менен алмаштырылсын.

